stanford-oval/wikipedia huggingface dataset:
פגוש אותי בסנט לואיס

| --- | --- |
כרזת הסרט
כרזת הסרט
 מבוסס על:  "פגוש אותי בסנט לואיס" של סאלי בנסון
 בימוי:  וינסנט מינלי 
 הופק בידי:  ארתור פריד 
 תסריט:  אירוינג ברכר, פרד פינקלהוף
 עריכה:  אלברט אקסט 
 שחקנים ראשיים:  ג'ודי גרלנד מרגרט אובראיין
 מוזיקה:  ג'ורגי סטול 
 צילום:  ג'ורג' ג' פולסיי 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר, נטפליקס 
 שיטת הפצה:  וידאו על פי דרישה 
 הקרנת בכורה:  22 בנובמבר 1944
 משך הקרנה:  113 דק' 
 שפת הסרט:  אנגלית 
 סוגה:  סרט מוזיקלי, סרט המבוסס על יצירה ספרותית, סרט חג המולד, סרט דרמה 
 מקום התרחשות:  סנט לואיס 
 תקופת התרחשות:  ליל כל הקדושים, תקופת חג המולד 
 תקציב:  1,885,000 דולר
 הכנסות:  12,800,000 דולר
 הכנסות באתר מוג'ו:   meetmeinstlouis
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
פגוש אותי בסנט לואיס (באנגלית: Meet Me in St. Louis) הוא סרט מוזיקלי אמריקאי משנת 1944 בבימויו של וינסנט מינלי, עם ג'ודי גרלנד ומרגרט אובראיין בתפקידים הראשיים.
התסריט מבוסס על הספר "פגוש אותי בסנט לואיס" של סאלי בנסון (אנ') (1941) והוא מתאר קורות משפחה אחת במשך ארבע עונות בשנים 1903–1904 לקראת פתיחת היריד העולמי בסנט לואיס ב-1904 (אנ').
שם הספר, הסרט ושיר הנושא מקורו בשיר "פגוש אותי בסנט לואיס" שחובר ב-1904 לכבוד פתיחת היריד. במהלך ההסרטה התקרבו מינלי וגרלנד וב-1945 נישאו ונולדה להם בת אחת - לייזה מינלי.
תקציר העלילה

קיץ 1903 סנט לואיס, משפחת סמית' גרה בבית נאה במעמד ביניים גבוה האם אנה (מרי אסטור) האב אלונזו (לאון איימס), הילדים לון (הנרי דניאל), הבנות הגדולות, לוסי (לוסיל ברמר), אסתר (ג'ודי גרלנד) והבנות הקטנוס אגנס (ג'ואן קרול) ו"טוטי" (מרגרט אובראיין) וכן הסבא (הנרי דבנפורט) והמשרתת קייטי (מרג'ורי מיין).
האב הוא שותף במשרד עורכי דין ועובד קשה כדי לפרנס את משפחתו ולשלוח את הבן לון ללמוד בפרינסטון. הבת הבכורה לוסי רוצה להתחתן ומחכה לשיחה מניו יורק מחברה רוברט שפילד (רוברט סאלי) אולי הוא יציע לה נישואים. כל המשפחה מאזינה לשיחה אבל הוא לא מציע דבר.
אסתר מתעניינת בשכן החדש והנאה ג'ון טרואיט (טום דרייק) אבל הוא ביישן ורק לאחר כמה פגישות הם מתנשקים. כולם נוסעים בחשמלית ("טרולי") לראות את ההכנות ליריד הגדול שעומד להיפתח ב-1904. בינתיים הבת הקטנה "טוטי" (מרגרט אובראיין) משתובבת ומציקה לשכנים בליל כל הקדושים.
האב מודיע כי קיבל משרה בכירה בניו יורק ועליהם לעבור לשם. כל המשפחה בבדיכאון ובייחוד טוטי שהורסת את כל אנשי השלג בחצר. לבסוף הוא מגיע למסקנה כי למען שלום המשפחה הם יישארו בסנט לואיס.
בסוף כולם נוסעים ליריד הגדול ווארן מציע נישואים ללוסי וכולם מסתכלים על אורות הביתנים ביריד שנדלקים כשברקע השיר "פגוש אותי בסנט לואיס".
צוות השחקנים

| שם השחקן/ית | שם הדמות | הערות |
| --- | --- | --- |
| ג'ודי גרלנד | אסתר סמית' |  |
| מרגרט אובראיין | "טוטי" סמית' | הבת הקטנה |
| מרי אסטור | אנה סמית' | האם |
| לאון איימס | אלונזו סמית' | האב |
| לוסיל ברמר | רוז סמית' | הבת הגדולה |
| טום דרייק | ג'ון טרואיט | שכן חבר של אסתר |
| ג'ואן קרול | גלדיס סמית' |  |
| הנרי דניאלס | לון סמית' | הבן הבכור |
| הארי דבנפורט | סבא סמית' |  |
| מרגורי מיין | קייטי | עוזרת |
פרסים

הסרט היה מועמד לארבעה פרסי אוסקר:
פרס אוסקר לתסריט המעובד הטוב ביותר
פרס אוסקר לצילום הטוב ביותר
פרס אוסקר לפסקול המקורי הטוב ביותר
פרס אוסקר לשיר המקורי הטוב ביותר - "שיר החשמלית" ("The Trolley Song")
מרגרט אובראיין (בת 8), זכתה בפרס אוסקר לשחקן צעיר.
ב-1994 הוא נבחר לשימור בארכיון הסרטים הלאומי של ארצות הברית בספרית הקונגרס על היות "תרבותי, היסטורי, ואסתטי".
ב-2006 הוא נבחר על ידי מכון הסרטים האמריקאי במקום ה-10 ברשימת הסרטים המוזיקליים הגדולים ביותר.
סקוט אדקינס

| --- | --- |

אדקינס, נובמבר 2011
 לידה:  17 ביוני 1976 (בן 48) ברמינגהאם, אנגליה 
 שם לידה:  Scott Johan Edward Adkins 
 מדינה:  הממלכה המאוחדת 
 תקופת הפעילות:  מ-1998 
 מקום לימודים:  Bishop Vesey's Grammar School  Birmingham Metropolitan College 
 מספר צאצאים:  3 
 https://www.scottadkins.com/
 פרופיל ב-IMDb
 
סקוט אדוארד אדקינס (באנגלית: Scott Edward Adkins; נולד ב-17 ביוני 1976) הוא שחקן קולנוע ואמן לחימה אנגלי. מוכר בעיקר בשל תפקידו כיורי בויקה בסרטים "אלוף ללא עוררין 2", "אלוף ללא עוררין 3" ו"אלוף ללא עוררין 4".
ביוגרפיה

סקוט אדקינס נולד ב סאטון קולדפילד, אנגליה, ב -17 ביוני 1976. הוא התחיל להתעניין באמנויות לחימה בגיל עשר כשהוא, אביו, ואחיו הגדול, קרייג, ביקרו במועדון הג'ודו המקומי. העניין שלו כלפי אמנויות לחימה גדל עוד יותר בגיל 14 כאשר הוא אימץ את ברוס לי כמודל לחיקוי. באותה שנה, הוא החל להתאמן בטאקוונדו. אדקינס השתלם גם בקיקבוקסינג במשך 3 שנים בגילאי 16–19, בסיומם זכה בחגורה שחורה בטאקוונדו וקיקבוקס. הוא גם הוכשר בנין ג'וטסו, ג'ודו, קראטה, ג'ו ג'וטסו, וו-שו, קרב מגע, קפואירה, ג'יט קון דו והתעמלות קרקע. אדקינס מחזיק בחגורה הגבוהה ביותר בטקוואנדו ונחשב לרב אמן בה.
כשהיה צעיר היה מעריץ מושבע של ז'אן-קלוד ואן דאם. בראיון אמא שלו סיפרה שכשהוא היה צעיר בעוד שלחבריו היו פוסטרים עם תמונות של דוגמניות, לו היה פוסטר גדול של ואן דאם.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2001 | מרגל בטעות | שומר ראשו של לי / מנהיג טורקי | עבודתו הראשונה עם ג'קי צ'אן |
| 2001 | נקמה טהורה | דני |  |
| 2002 | מסכה שחורה 2 | ד"ר לנג |  |
| 2003 | הכוחות המיוחדים: | טלבוט | עבודתו הראשונה עם יצחק פלורנטין |
| 2003 | המדליון | חסידו של ראש הנחש | עבודתו השנייה עם ג'קי צ'אן |
| 2005 | ללא מחסום | לוחם בריכת שחייה | עבודתו הראשונה עם ג'ט לי |
| 2005 | לוחם הבורות | ניית'ן |  |
| 2006 | הפנתר הוורוד | כדורגלן | עבודתו הראשונה עם ג'ייסון סטיית'האם |
| 2006 | אלוף ללא עוררין 2 | יורי בויקה | עבודתו השנייה עם יצחק פלורנטין |
| 2007 | זהות אבודה | הסוכן קיילי | עבודתו הראשונה עם מאט דיימון |
| 2008 | רועה החוק | קארפ | עבודתו הראשונה עם ז'אן-קלוד ואן דאם / עבודתו השלישית עם יצחק פלורנטין |
| 2008 | להתראות לחיי הרווקות | קארל |  |
| 2009 | X-מן המקור: וולברין | דדפול | חלק את התפקיד עם ריאן ריינולדס |
| 2009 | התחרות | יורי פטרוב |  |
| 2009 | נינג'ה חוזר | קייסי באומן | עבודתו הרביעית עם יצחק פלורנטין |
| 2010 | אלוף ללא עוררין 3 | יורי בויקה | עבודתו החמישית עם יצחק פלורנטין |
| 2011 | משחקי התנקשות | רולנד פלינט | עבודתו השנייה עם ז'אן-קלוד ואן דאם |
| 2012 | אל גרינגו | האמריקאי |  |
| 2012 | בלתי נשכחים 2 | הקטור | עבודתו הרביעית עם ז'אן-קלוד ואן דאם / עבודתו השנייה עם ג'ייסון סטיית'האם, ג'ט לי ודולף לונדגרן |
| 2012 | חייל אוניברסלי: יום הדין | ג'ון | עבודתו השלישית עם ז'אן-קלוד ואן דאם / עבודתו הראשונה עם דולף לונדגרן |
| 2012 | כוננות עם שחר | ג'ון |  |
| 2013 | בלי חוקים 3: לעולם אל תיכנע | דני הרווי |  |
| 2013 | נינג'ה: צל של דמעה | קייסי באומן | עבודתו השישית עם יצחק פלורנטין |
| 2014 | הרקולס: האגדה מתחילה | המלך אמפטריון |  |
| 2015 | אפס סובלנות | סטיבן |  |
| 2015 | זאב לוחם | טום קאט |  |
| 2015 | מטווח קרוב | קולטון מקרדי |  |
| 2015 | רי-קיל | פרקר |  |
| 2016 | פלישה לבית | הלפין |  |
| 2016 | ג'ארהד 3: המצור | גאני ריינס |  |
| 2016 | גרימסבי | פאבל לוקאשנקו |  |
| 2016 | קרימינל | פיט גרינסלאבס |  |
| 2016 | מטרה קשוחה 2 | ווס ביילור |  |
| 2016 | דוקטור סטריינג' | לוקיאן |  |
| 2016 | מחסלים | מרטין פרקר |  |
| 2017 | אלוף ללא עוררין 4 | יורי בויקה |  |
| 2017 | כלב פראי | מרטין טילמן |  |
| 2017 | מתנקש אמריקאי | ויקטור |  |
| 2018 | איש התאונות | מייק פאלון | גם מפיק ותסריטאי |
| 2018 | גובה החובות | פרנץ' |  |
| 2018 | לא נכנע | המשוגע |  |
| 2019 | איום משולש | קולין |  |
| 2019 | ייפ מאן 4 | בקטון גדס |  |
| 2019 | נקמה | קיין בורג'ס |  |
| 2020 | ניווט מקורב | מרקו |  |
| 2021 | טווח אפס (אנ') | ג'ייק האריס |  |
| 2021 | Castle Falls | מייק וייד |  |
| 2022 | משמרת יום | דיראן נזריאן |  |
| 2022 | Section Eight | לאונרד לוק |  |
| 2022 | איש התאונות 2 | מייק פאלון |  |
| 2023 | ג'ון וויק 4 | קילה |  |
| 2024 | טווח אפס 2 (אנ') | ג'ייק האריס |  |
| 2025 | Skyline: Warpath | אריק קורלי |  |
| TBA | Lights Out | דון ריצ'ר |  |
| TBA | The Killer's Game | אנגוס מקנזי |  |
פיט וטילי

| --- | --- |
כרזת תקליטור הסרט
כרזת תקליטור הסרט
 מבוסס על:  "חלב המכשפה" של פיטר דה פריס
 בימוי:  מרטין ריט
 הופק בידי:  ג'וליוס אפשטיין 
 תסריט:  ג'וליוס אפשטיין
 עריכה:  פרנק ברכט
 שחקנים ראשיים:  קרול ברנט וולטר מתיאו ג'רלדין פייג'
 מוזיקה:  ג'ון ויליאמס
 צילום:  ג'ון אלונזו
 מדינה:  ארצות הברית ארצות הברית
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  17 בדצמבר 1972
 משך הקרנה:  100 דקות
 שפת הסרט:  אנגלית
 סוגה:  דרמה קומית, סרט להט"בי, קומדיה רומנטית 
 מקום התרחשות:  סן פרנסיסקו 
 הכנסות:  $14,999,969
 דף הסרט ב־IMDb
 
פיט וטילי (באנגלית" Pete 'n' Tillie) הוא סרט קולנוע אמריקאי מסוגת דרמה קומית משנת 1972 בבימויו של מרטין ריט, עם קרול ברנט ווולטר מתיאו בתפקידים הראשיים.
התסריט מבוסס על הרומן "חלב מכשפה" של פיטר דה פריס משנת 1968. זה סיפור רומנטי, דרמטי וקומי על זוג שחווה משבר קשה לאחר שילדם היחיד מת. יש בו גם קטעים קומיים כמו ההתכתשות האלימה והמשעשעת בין שתי השחקניות בסרט.
תקציר העלילה

טילי (קרול ברנט) היא רווקה בת 33 שפוגשת במסיבה של חברתה אשת החברה גרטרוד (ג'רלדין פייג') את פיט סלצר (וולטר מתאו). גרטרוד מנסה לשדך ביניהם והם מתחילים להיפגש. פיט עובד בחברת פרסום ומוקף בבחורות. הקשר עם טילי נמשך בהפסקות עד שפיט מועלה בדרגה ורוכש מכונית ואז מודיעה לו טילי שבלי נישואים אין טעם להמשיך.
הם נישאים ונולד להם בן, רובי (לי מונטגומרי).
טילי מגלה שפיט בוגד בה כל הזמן אך מעדיפה להמשיך בחיי משפחה שמבוססים על הילד המשותף. היא דוחה גם את ניסיונות החיזור של ברט וילסון (בארי נלסון), ידיד של גרטרוד.
המשבר הגדול קורה כאשר הם מתבשרים שרובי לקה בלוקמיה ונותרה לו שנה לחיות. את השנה הם מבלים עם רובי ולאחר שהוא מת מתחולל משבר קשה ביניהם. טילי מנסה להתחבר לדת בעזרת הכומר (קנת סמית) ופיט עוזב את הבית.
גרטרוד מייעצת לטילי להתגרש. מי שמנסה לעודד אותה הוא הידיד הגיי ג'ימי (רנה אוברז'ונואה). הוא מציע לה דרך לגרום לגרטרוד לגלות את גילה. הם מציעים לגרטרוד לארגן הגרלת צדקה באחד המוסדות לשם כך היא חייבת לקבל אישור משטרתי. טילי מלווה אותה למשטרה וכאשר השוטר שואל את גרטרוד לגילה, היא מתעלפת. לאחר מכן היא מבינה שטילי רקמה את המזימה הזאת והן מתחילות להתכתש באחת הסצנות המפורסמות של הסרט.
גרטרוד מנתקת את יחסיה עם טילי. טילי נכנסת לדיכאון ומאושפזת בסנטוריום שם מבקר אותה ג'ימי ומציע לה נישואים...
לבסוף מגיע פיט לסנטוריום הם פוסעים במוסד ורואים אם וילד. פיט מתחיל לדמוע וטילי מבינה שהוא השתנה. שניהם פוסעים לקראת פרק חדש בחייהם.
צוות השחקנים

| שם השחקן/ית | שם הדמות | הערות |
| --- | --- | --- |
| וולטר מתיאו | פיט סלצר |  |
| קרול ברנט | טילי סלצר |  |
| ג'רלדין פייג' | גרטרוד |  |
| רנה אוברז'ונואה | ג'ימי |  |
| בארי נלסון | ברט וילסון |  |
| לי מונטגומרי | רובי סלצר |  |
| קנת סמית | האב קיטינג |  |
פרסים

פרס באפט"א לשחקן הטוב ביותר בתפקיד ראשי - וולטר מתיאו
מועמדות לפרס אוסקר לתסריט המקורי הטוב ביותר - יוליס אפשטיין
מועמדות לפרס אוסקר לשחקנית המשנה הטובה ביותר - ג'רלדין פייג'
מועמדות לפרס גלובוס הזהב לשחקן הטוב ביותר - סרט קומדיה או מוזיקלי - וולטר מתיאו
מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - קרול ברנט
מועמדות לפרס גלובוס הזהב לשחקנית המשנה הטובה ביותר - סרט קולנוע - ג'רלדין פייג'
מועמדות לפרס גילדת הכותבים של אמריקה לתסריט המעובד הטוב ביותר - יוליוס אפשטיין
קינג קריאול

| --- | --- |
כרזת הסרט
כרזת הסרט
 מבוסס על:  רומן של הרולד רובינס
 בימוי:  מייקל קורטיז 
 הופק בידי:  האל ואליס
 תסריט:  הרברט בייקר, מייקל גאצו 
 עריכה:  וורן לאו
 שחקנים ראשיים:  אלביס פרסלי קרולין ג'ונס וולטר מתיאו
 מוזיקה:  וולטר שארף
 צילום:  ראסל הרלן
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  2 ביולי 1958
 משך הקרנה:  116 דקות
 שפת הסרט:  אנגלית
 סוגה:  סרט מוזיקלי, סרט המבוסס על יצירה ספרותית, סרט דרמה, סרט פשע 
 מקום התרחשות:  ניו אורלינס 
 סרט קודם:  רוק בבית הסוהר 
 סרט הבא:  G.I. Blues 
 דף הסרט ב־IMDb
 
קינג קריאול (באנגלית: King Creole) הוא סרט קולנוע אמריקאי מסוגת דרמת פשע בבימויו של מייקל קורטיז עם אלביס פרסלי, וולטר מתאו וקרולין ג'ונס.
התסריט מבוסס על הרומן A Stone to Danny Fisher מאת הרולד רובינס.
התפקיד הראשי הוצע לג'יימס דין אבל הוא נהרג בתאונה ואז הוצע התפקיד לאלביס פרסלי מקום העלילה שונה מניו יורק לניו אורלינס ומקצוע הגיבור הראשי שונה ממתאגרף לזמר.
זיוה רודן מופיעה בסרט בתפקיד קטנטן בתור חברה בצוות הבידור של מועדון "קינג קריאול". יש לה משפט אחד: "דני (אלביס פרסלי) היה נהדר"..
תקציר העלילה

דני פישר (אלביס פרסלי) הוא בחור בן שמונה עשרה שעומד לסיים בית ספר תיכון. הוא גר בדירה קטנה ברובע הצרפתי של ניו אורלינס ביחד עם אביו (דין ג'אגר) ואחותו מימי (ג'ן שפארד). האב הוא רוקח אבל לאחר שהאם מתה, הוא נכנס לדיכאון ופוטר ועל דני הוטל לפרנס את המשפחה. הוא נאלץ לעבוד ולהיעדר מהלימודים ונעשה עצבני ואלים עד שמודיעים לו שלא יוכל לסיים את הלימודים. אביו מבקש ממנו להמשיך שנה נוספת אך דני מסרב.
דני נתקל בנער רחוב בשם שארק (ויק מורו) שמציע לו להצטרף לעוד שני חברים לבצע גנבה בחנות כלבו. דני מסרב ומתעמת איתו פיזית. אך לבסוף מסכים. הוא נכנס לחנות ושר לכולם בליווי גיטרה בעוד שחבריו שגונבים מכל הבא ליד. אחת המוכרות נלי (דולורס הרט), מבחינה בכך אך לא מתערבת. היא מאוהבת בדני והם מתחילים לצאת ביחד.
דני עובד במועדון השייך למקסי פילד (ולטר מתאו). מקסי הוא עבריין בכיר ועשיר שהשתלט כמעט על כל המועדונים בעיר. יש לו מאהבת בשם רוני (קרולין ג'ונס). מקסי הוא אדם אלים והוא מתייחס לרוני בזלזול מופגן. הוא מבקש מדני לשיר ולאחר שהקהל מרוצה הוא לוחץ עליו לחתום חוזה שיופיע במועדונו.
דני מעדיף לשיר במועדון "קינג קריאול" של צ'רלי לגרנד (פול סטיוארט) ותוך זמן קצר מצליח ומתפרסם. האב מצליח למצוא עבודה בבית מרקחת. שארק וחבריו מתכננים לשדוד את בעל בית המרקחת אבל נתקלים באביו של דני ופוצעים אותו קשות. הוא נזקק לניתוח מוח אותו מממן מקסי ודני נאלץ לחתום איתו על חוזה ולעזוב את מועדון "קינג קריאול".
הענייניים בין דני למקסי מסתבכים ונגמרים במכות. דני חובט בו ובורח ומקסי שולח שני בריונים לחסל אותו אבל דני מחסל אותם ונפצע תוך מאבק. רוני מגיעה ומחלצת אותו למקום מבטח על חוף אגם. הוא מתאושש אך מקסי מגלה אותם. הוא מגיע למקום עם דאמי, אחד מאנשיו שמחבב את דנ. מקסי יורה ברוני והורג אותה אבל דאמי מסתער עליו ובמאבק ביניהם נפלט כדור ומקסי נהרג.
בסוף חוזר דני לשיר ב"קינג קריאול" ואביו מרוצה ממנו.
עזון

| --- | --- |

 טריטוריה:  הרשות הפלסטינית הרשות הפלסטינית
 נפה:  קלקיליה
 ראש העיר:  אחמד ענאיה (أحمد عناية)
 שטח:  9.1 קמ"ר
 גובה:  266 מטרים
 אוכלוסייה:  ‏
  ‑ בעיר:  9,269 (2017)
 קואורדינטות:  32°10′35″N 35°03′34″E﻿ / ﻿32.176483333333°N 35.059563888889°E﻿ / 32.176483333333; 35.059563888889 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) עזון(למפת צפון השומרון רגילה) עזון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עזון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עזון  he tabBackground:;tabBorder:#aaa;defaultTab:0;
עַזּוּן (בערבית: عزّون) היא עיירה פלסטינית, בנפת קלקיליה, כ-8 קילומטרים מזרחית לקלקיליה, על הדרך בין שכם לקלקיליה (כביש 55), בגובה של כ-300 מ' מעל פני הים. מזרחית לה נמצאים כפר לאקף וקרני שומרון, צפונית לה נמצא כפר סיר, מערבית לה נבי אליאס ואלפי מנשה ודרומית לה כפר ת'ולת' וסניריא.
בשנת 2012 הרשות הפלסטינית החליטה על איחוד מוניציפלי של ח'ירבת עסלה (ער') ועיזבת א-טביב עם עזון.
על פי המפקד שערכה הרשות הפלסטינית בשנת 2017, אוכלוסיית עזון מנתה 9,269 תושבים, רובם המכריע מוסלמים ומיעוט קטן של נוצרים.
בין השנים 2004–2008 כיהנה אישה נוצרייה כראש העיר בעזון.
בהסכם אוסלו ב' סווגו 2,342 דונם, 24.7% משטח העיירה (ובתוכם השטח הבנוי), כשטח B, ואילו רוב שטח העיירה, 7,130 דונם המהווים 75.3%, סווגו כשטח C.
אטימולוגיה

יש שני מקורות אפשריים לשם הכפר. האפשרות הראשונה היא שיבוש של המילים עין אל-עז (ערבית: عين العز), והאפשרות השנייה היא שמקור השם הוא במילה הארמית עז, כלומר חזק ואיתן, תכונות שאפיינו את בני המקום.
היסטוריה

העיירה בנויה על תל קדום שהיה מיושב עוד מתקופת הברזל בארץ ישראל. כקילומטר מצפון לכפר נמצאו עתיקות וביניהן מספר מגדלי אבן עתיקים. משלחת PEF שביקרה במקום בשנת 1873 מצאה שישה או שבעה שרידי מגדלים כאלה, שמאחד מהם שרדו שישה נדבכים וכן חלק מהגג. התושבים המקומיים מסרו לחוקרים שאלו שרידי "מגדלי כרמים" עתיקים.
אחרי 1967, העתיקות נסקרו על ידי רשות העתיקות הישראלית ובחפירות נחשפו כלי חרס מהתקופה ההלניסטית והרומית הקדומה וכן מהתקופה הביזנטית. בעזון נמצאה כתובת קבר של חייל ותיק רומאי המתוארכת למאה השנייה או השלישית.
העיירה המודרנית הוקמה ככפר במאה ה-18 על ידי אנשים משבט בני צעב.
בשנת 1799 לאחר שנפוליאון, כבש את יפו ופנה צפונה לכיבוש עכו, החלק המזרחי של שדרת המסע נגרר לקרב, בוואדי עזון עם לוחמים מעזון וכל כפרי הסביבה, בפיקוד עבד אל-מריחה (عابد المريحة) מאנשי עזון. הצרפתים הסתבכו בצמחייה העבותה שבתחתית ואדי עזון והלוחמים הכפריים תקפו אותם מלמעלה והציתו את הצמחייה. המפקד הצרפתי נהרג והחיילים הצרפתים נסוגו לכיוון מישור החוף.
בשנות ה-60 של המאה ה-19 העניקו השלטונות העות'מאניים לכפר עזון חלקת אדמה חקלאית בשם "עָ'אבּת עזון" באזור שבו שכן יער ארסוף/ארסוּר, ליד ח'ירבת ת֫וּבְּסוּר (تبصر), במקום שבו נמצאת היום העיר רעננה. חלקת חורש מנותקת זו הפכה לגרעין של ח'ירבת עזון, שנוסדה על ידי משפחות מכפר עזון.
במלחמת העולם הראשונה הכפר שימש בסיס של צבאות טורקיה וגרמניה. לאחר מלחמת העצמאות היה בו מחנה של צבא ירדן.[דרוש מקור]
במפקד האוכלוסין של שנת 1931 היו בו 994 תושבים ו-218 בתים נושבים. לפי מפקד 1967, מספר תושביו היה 2,111.
במפקד שערכו שלטונות המנדט בשנת 1945 נמצא ששטח הכפר עזון הוא 23,496 דונם, מתוכם, 19,142 דונם היו רשומים על שמות תושבים ו-4,354 דונם היו אדמות מושע. הכפר עצמו היה בנוי על 29 דונם.
במהלך השלטון הירדני שכן במקום מחנה צבאי ירדני, שבו שירתו חלק מתושבי עזון. ב-1954 נרצח חקלאי בשדות רעננה-כפר סבא, ככל הנראה על ידי חייל ירדני ממחנה עזון. בעקבות זאת ערך צה"ל את פעולת התגמול "ברוך 1" נגד המחנה הצבאי בעזון, שבה נהרגו מספר חיילים ירדנים וחייל צה"ל יצחק ג'יבלי נפל בשבי הירדני.
היסטוריה > לאחר 1967

בעקבות מלחמת ששת הימים ב-1967, הכפר עבר משליטה ירדנית לישראלית. לפי מפקד 1967, מספר תושביו היה 2,111.
בספטמבר 1968 נחנך בכפר סניף של דואר ישראל ומפעל מים.
בעקבות התגברות מעשי טרור כנגד יהודים מצד תושבי הכפר, נסלל באמצע שנות ה-90 קטע כביש העוקף את עזון מצפון. עד אז הכביש הראשי, כביש 55, עבר דרך הכפר עזון. עם השנים נבנו בתים קרובים יותר לכביש העוקף מצפון, ובהתאמה התגברו אירועי טרור רבים כלפי יהודים הנוסעים בכביש 55, בעיקר אירועי זריקות אבנים המתרחשים על בסיס יומיומי.
בזמן האינתיפדה השנייה בשנת 2003, החלה ישראל בהקמתה של גדר הפרדה, והשטח שבין העיירה למטעי הזיתים שלה הופקע בצו תפיסה צבאי לצורך בניית הגדר.
בשנת 2016 נחשב עזון לאחד ממוקדי הטרור המרכזיים בפיקוד המרכז. צעירים מחמולת רדואן (חמולה גדולה בכפר) ביצעו פיגועים ובתגובה נערכו פעילויות סיכול של שב"כ וצה"ל.
היסטוריה > מלחמת חרבות ברזל

באוקטובר 2023, עם פתיחת מלחמת חרבות ברזל, נמצאה בכפר מעבדה של חמאס לייצור מטעני חבלה, שהושמדה על ידי כוחות הנדסה של צה"ל. ב-2 בינואר 2024 הרג כוח צה"ל ארבעה מחבלים שהתבצרו בבית בכפר וירו לעבר הכוח.
אוכלוסייה

| 0 | 1 | 2 | 3 |
| --- | --- | --- | --- |
מפקדי אוכלוסין – עזון
| שנה | תושבים | מקור | הערות |
| 1922 | 700 |  |  |
| 1931 | 994 |  | גרו ב-218 בתים |
| 1945 | 1,190 |  |  |
| 1961 | 2,096 |  |  |
| 1967 | 2,111 |  |  |
| 1987 | 3,200 |  |  |
| 1997 | 5,871 |  |  |
| 2005 | 7,985 |  |  |
| 2007 | 8,526 |  |  |
| 2017 | 9,269 |  | כולל ח'ירבת עסלה ועיזבת א-טביב |
תשתיות

חשמל ומים: עזון, ח'ירבת עסלה ועיזבת א-טביב חוברו לרשת החשמל ורשת המים בראשית שנות השמונים.
ביוב: בכל הכפרים במועצה אין רשת ביוב והתושבים מפנים שפכים לבורות ספיגה פרטיים, דבר שעלול לזהם את מקורות המים.
חינוך

בעזון שבעה בתי ספר, חמישה מתוכם הם בתי ספר יסודיים והשניים הנוספים הם תיכונים, אחד לבנים ואחד לבנות.
ח'רבת עזון

קבוצה מתושבי עזון, נדדה במאה ה-19 והקימה על גבעת טָבְּסוּר "מאחז" בשם ח'רבת עזון (כיום שכונת "נאות שדה" ברעננה). בשנת 1948 ברחו תושבי היישוב לכפר עזון ולמקומות נוספים באזור.
בעיירה עברה הדרך העתיקה בין יפו לשכם, שהפכה מאוחר יותר לכביש 55.
הערות שוליים

1 2 3 4  The Applied Research Institute – Jerusalem, Azzun Town Profile (including ‘Isla & ‘Izbaat Tabib Localities), web.archive.org, ‏2013
1 2  Palestinian Central Bureau of Statistics (PCBS), Preliminary Results of the Population, Housing and Establishments Census, 2017, פברואר 2018, עמ' 82-64
↑  CHRIS & EAPPI, web.archive.org, ‏2014-01-11
↑  מוסטפא מוראד אלדבע' - مصطفى مراد الدباغ, אודות הכפר עזון (عزون) בספר "ארצנו פלסטין (بلادنا فلسطين) (עמ' 389), באתר www.palestineremembered.com (בערבית)
↑  C. R. (Claude Reignier) Conder, Horatio Herbert Kitchener Kitchener, Edward Henry Palmer, Walter Besant, The survey of western Palestine : memoirs of the topography, orography, hydrography, and archaeology, London : Committee of the Palestine exploration fund, 1881-1883, עמ' 171
↑  משה כוכבי (ע), יהודה, שומרון וגולן: סקר ארכיאולוגי בשנת תשכ"ח, ירושלים: כרטא, 1972, עמ' 228
↑  The Oak Forest of the Sharon (al-Ghaba) in the Ottoman Period: New Insights from Historical- Geographical Studies, escholarship.org
↑  זאב וילנאי, אנציקלופדיה אריאל, עמ' 5684
1 2  Government of Palestine, Department of Statistics, Village Statistics, April, 1945, 1945, עמ' 21
1 2 3 4 5 6 7 8 9  عزون - 'Azzun (עזון), באתר .Palestine Remembered, ‏2007
↑  צנחנים, מבצע ברוך - פעולת תגמול כפר עזון 1954, באתר www.202.org.il
1 2 3  זאב וילנאי, אריאל - אנציקלופדיה לידיעת א"י, ת"א: עם עובד, 1976, עמ' 5684
↑  סניף דואר ישראלי נפתח בכפר עזון ליד קלקיליה, מעריב, 17 בספטמבר 1968
↑  https://www.israelhayom.co.il/news/defense/article/14554637?amp=1
↑  https://www.0404.co.il/?p=901340
↑  https://www.makorrishon.co.il/nrg/online/1/ART2/849/895.html
↑  https://t.me/newshomron55/4606
↑   יותם ברגר, תושבי העיירה הפלסטינית עזון: צה"ל מונע מאיתנו לגשת למטעי הזיתים שלנו, באתר הארץ, 27 בפברואר 2016
↑  עמירה הס, המדיניות יצרה 4 סוגים של מובלעות, באתר הארץ, 23 במרץ 2006
↑  יוחאי עופר, מוקד טרור: הכפר עזון אחראי על רוב הפיגועים בשומרון, באתר nrg‏, 2 בדצמבר 2016
↑  לילך שובל, במהלך פעילות של כוחות הביטחון: עשרות מחבלי חמאס נעצרו, מעבדת אמל"ח הושמדה, באתר ישראל היום, 14 באוקטובר 2023;

שגיאות פרמטריות בתבנית:אתר צה"ל 
סוג לא תואם [ 3 ]  נעצרו כ-280 מבוקשים באיו"ש וחטיבת הבקעה, 157 מהם מחמאס, באתר צה"ל, 14 באוקטובר 2023
↑  לילך שובל, במהלך מבצע לילי: ארבעה מחבלים חוסלו בכפר עזון, באתר ישראל היום, 2 בינואר 2024
↑  במקום נערכו קרבות בין חיילים הודים מצבא בריטניה לבין כוחות טורקיים שנערכו שם בקו הגנה, לאחר שנסוגו מקו יפו. לא ידוע על קורות התושבים של ח'רבת עזון
↑  זאב וילנאי, אריאל
| Flag of Senegalיישובי נפת קלקיליה |
| --- | --- | --- |
| ערים | קלקיליה |  |
| מועצות מקומיות | חבלה • כפר ת'ולת' • עזון |  |
| כפרים | אבו סלמאן • אימאתין • אל-פונדוק • באקת אל-חטב • בית אמין • ג'יוס • ג'ינסאפוט • ג'ית • עזון • חג'ה • כפר לאקף • כפר קדום • נבי אליאס • סניריא • עזון עתמה • עיזבת א-טביב • ערב א-רמאדין • פלאמה • פרעתא • ראס א-טירה • ראס עטייה |  |
נפות הרשות הפלסטינית
| --- | --- |
בקרת זהויות :  NLI: 987007582163605171
פארקר (סרט)

| --- | --- |

כרזת הסרט "פארקר"
 מבוסס על:  Flashfire מאת דונלד א. ווסטלייק
 בימוי:  טיילור האקפורד 
 הופק בידי:  לס אלכסנדר סידני קימל
 תסריט:  ג'ון מקלפלין 
 עריכה:  אנדרו וייסבלום
 שחקנים ראשיים:  ג'ייסון סטיית'האם ג'ניפר לופז
 מוזיקה:  דייוויד באקלי 
 צילום:  ג'. מייקל מארו 
 מדינה:  ארצות הברית 
 חברת הפקה:  Sidney Kimmel Entertainment
 חברה מפיצה:  FilmDistrict
 שיטת הפצה:  וידאו על פי דרישה 
 הקרנת בכורה:  25 בינואר 2013
 משך הקרנה:  118 דק' 
 שפת הסרט:  אנגלית 
 סוגה:  סרט שוד, סרט פעולה, סרט מתח, סרט מבוסס יצירה ספרותית 
 מקום התרחשות:  פלורידה 
 תקציב:  35 מיליון דולר
 הכנסות:  $46,216,641
 הכנסות באתר מוג'ו:   parker
 www.parkermovie.com
 דף הסרט ב־IMDb
 
פארקר (באנגלית: Parker) הוא סרט מותחן פשע אמריקאי משנת 2013, שבויים על ידי טיילור הקפורד. בסרט מככבים ג'ייסון סטיית'האם וג'ניפר לופז, והוא מבוסס על הספר Flashfire, הרומן ה-19 של הדמות פארקר, מאת הסופר דונלד אי. ווסטלייק, שכתב בשם העט ריצ'רד סטארק.
צוות השחקנים

ג'ייסון סטיית'האם - פארקר
ג'ניפר לופז - לסלי רוג'רס
מייקל צ'יקליס - מלנדר
וונדל פירס - קרלסון
קליפטון קולינס - רוס
בובי קנאבלי - ג'ייק פרננדז
פאטי לופון - אסנסיון
קרלוס קרסקו - נורטה
מישה הופטמן - אוגוסט הארדוויק
אמה בות' - קלייר
ניק נולטי - הארלי
דניאל ברנהרד - קרול
דאקס ריגס - בתפקיד עצמו
הפקה

לפני הסרט, פארקר הופיע לראשונה עשורים מוקדם יותר ברומן משנת 1962, "הצייד", שנכתב על ידי דונלד א. ווסטלייק, והביא לסדרת ספרים שכללה מעל 20 רומנים נוספים. הוא גם הוצג במספר סרטים, כולל "פגיעה בול" (1967), ו"פייבאק" (1999), ואחרים.
ב-18 באפריל 2011, ג'סטין קרול מ"וראייטי" דיווח כי סטיית'ם יגלם את התפקיד של פארקר.
על פי המפיק הבכיר ניק מייר, "פארקר" הופק בתקציב בטווח ה-30 מיליון דולר, והוא תיאר אותו כ"די טוב", "בהתחשב באיכות הגבוהה של הסרט".
הקרנת בכורה

ב-18 בינואר 2013, פארקר הוקרן לראשונה במוביקו פאריזיאן 20 בוסט פאלם ביץ'. כפועל יוצא מההקרנה המיוחדת הזו, אליה הגיעו סטיית'ם והקפורד, הרוויח מכון הסרטים של פאלם ביץ'.
הערות שוליים

1 2  Jason Statham in 'Parker' with Jennifer Lopez | Inside Movies | EW.com
↑  Jason Statham sparks to ‘Parker’ | Variety
↑  Jason Statham is 'Parker' in Taylor Hackford's New Film Noir Thriller | FirstShowing.net
↑  Indie maven has Affinity for fests | Variety
↑  Crime thriller ‘Parker’ impresses at premiere | www.palmbeachdailynews.com